李性 (成化解元)

李性，山東陵縣人。明朝政治人物。

生平
李性之父李孚，曾任代州同知。李性少年好讀書，隨父居於代州，從太谷吳主事門下。成化十三年（1477年），李性中式丁酉科山東鄉試第一名舉人。此後七上春宮不第。弘治初年，經謁銓授河南永城縣知縣，遷光州知州。以母老告終養歸。服闋，除浙江嘉興府同知，數月以疾卒於官。同官集資助其歸葬清光緒《陵縣志·卷十九》：李性，逸其字。祖士賢，贈燕山衛經歷。父孚，代州同知。性穎敏，少好讀書，從父官代州，遊太谷吳主事之門。吳宿儒好治古文，性盡得其學焉。舉成化丁酉鄉試第一，七上春官不第。宏治初，謁銓授河南永城縣知縣，遷光州知州，莅政以正民敦教為先，期月之間，訟獄用稀。以母老告終養歸。服闋，除浙江嘉興府同知，數月以疾卒於官。性居心耿介，歷仕州郡，動至乏絕，未嘗多取民。卒後，同官助之歸葬。太守于鳳喈祭文有曰：「士庶凄凄而失望，兒女皇皇以何依。」論者謂：得廉吏眞况。子瑶，孫澯、洽，並見選舉表。。

著作
有《家傳易注》若干卷清光緒《陵縣志·卷十六》。

紀念
陵縣城曾有“解元坊”，為李性所立清光緒《陵縣志·卷八》。

家族
祖士賢，贈燕山衛經歷。父孚，代州同知。

參考文獻

相關條目
明朝解元列表

X
Category:陵城區人
Category:成化十三年丁酉科山東鄉試舉人
Category:明朝山東鄉試解元
Category:明朝永城縣知縣
Category:明朝光州知州
Category:明朝嘉興府同知